Vit kunnu staðfesta, at nógv vanlig sjófólk nú eru skift út við sjófólk, sum fáa nógv lægri løn undir vánaligari arbeiðskorum. Tað er ein harmilig gongd, heldur Søren Sørensen, formaður í sjómannadeildini hjá 3F. Útsøgn um ov høgar lønir hjá Mærsk fær kalda móttøku Útsøgnin hjá HR-leiðaranum hjá Mærsk, Niels Bruus, um, at lønarútreiðslurnar hjá reiðarínum eru ov høgar, fær kælda móttøku frá formanninum í sjómannadeildini hjá 3F, Søren Sørensen. Hann heldur talan vera um eina harmiliga gongd. -Vit kunnu staðfesta, at nógv vanlig sjófólk nú eru skift út við sjófólk, sum fáa nógv lægri løn undir vánaligari arbeiðskorum. Tað er ein harmilig gongd, heldur Søren Sørensen. -Skip við donskum flaggi sigla um allan heim, men umborð á skipunum eru alt færri donsk arbeiðspláss við donskum lønum og undir donskum arbeiðskorum. Hesin veruleiki, samanborið við at donsk reiðarí í mong harrans ár hava fingið veldugan stuðul frá tí almenna, beinleiðis og óbeinleiðis, ger tað neyðug hjá fólkatingi og stjórnini at seta reiðaríunum krøv um sosiala ábyrgd í sambandi við danska arbeiðsmarknaðin og í sambandi við framtíðar útbúgving á sjóvinnuøkinum, sigur Søren Sørensen. Hendan útmeldingin kemur eftir at hr-leiðarin hjá Mærsk, Niels Bruus, í einari samrøðu við Søfart segði:-Vit nýta 500 milliónir dollarar um árið uppá raksturin av manningunum. Um vit høvdu rikið manningarnar á sama hátt, sum kappingarneytarnir gera, høvdu vit spart 80-90 milliónir dollarar árliga. Hendan útreiðslumunin mugu og skulu vit gera nakað við.